امریندر سنگھ

کیپٹن امریندر سنگھ (پیدائش 11 مارچ 1942ء) ایک بھارتی سیاست دان جو بھارتی پنجاب کے چھبیسویں وزیر اعلیٰ رہ چکے ہیں۔ وہ پٹیالہ سے قانون ساز اسمبلی کے رکن ہونے کے علاوہ انڈین نیشنل کانگریس کے ریاستی گروپ پنجاب پردیش کانگریس کمیٹی کے صدر ہیں۔ وہ 2002ء سے 2007ء تک بھی بھارتی پنجاب کے وزیر اعلیٰ رہے ہیں۔ ان کے والد یادویندر سنگھ پٹیالہ کی نوابی ریاست کے آخری مہاراجا تھے۔ انھوں نے سنہ 1963ء سے سنہ 1966ء تک بھارتی فوج میں خدمات بھی سر انجام دیں۔ سنہ 1980ء میں پہلی مرتبہ لوک سبھا کی نشست جیتے تھے۔ وہ اس وقت پنجاب اردو اکیڈمی کے چیئرمین کے طور پر بھی خدمات سر انجام دے رہے ہیں۔
 نجی زندگی 
امریندر سنگھ پٹیالہ کے مہاراجا یادویندر سنگھ اور مہارانی موہندر کور کے صاحبزادے ہیں، اس شاہی سلسلے کا تعلق سدھو براڑ نسب کے پھلکیاں خاندان سے ہے۔ انھوں نے ویلہم بوائز اسکول اور لارنس اسکول سناور سے تعلیم حاصل کی۔ اس کے بعد دی دون اسکول، دہرہ دون سے تعلیم پائی۔ ان کا ایک بیٹا رانیندر سنگھ اور ایک بیٹ جے ایندر کور، جو دہلی کے کاروباری شخص گرپال سنگھ سے شادی شدہ ہے۔ ان کی بیوی، پرنیت کور رکن پارلیمان اور سنہ 2009ء سے 2014ء تک وزیر مملکت برائے امورِ خارجہ رہیں۔

ان کی بڑی بہن ہیمندر کور کی شادی سابق وزیر خارجہ کنور نٹور سنگھ سے ہوئی تھی۔ ان کا شرومنی اکالی دل (ا) کے صدر اور سابق آئی پی ایس آفیسر سمرنجیت سنگھ من سے بھی رشتہ ہے۔ سمرنجیت سنگھ من کی بیوی اور امریندر سنگھ کی بیوی پرنیت کور بہنیں ہیں۔
 فوجی زندگی 
وہ قومی دفاعی اکادمی اور بھارتی فوجی اکادمی سے تعلیم حاصل کرنے کے بعد جون 1963ء میں بھارتی فوج میں شامل ہوئے اور سنہ 1965ء کے اوائل میں سبکدوش ہو گئے۔ انھوں نے دوبارہ فوج میں شمولیت اختیار کی اور وہ 1965ء کی پاک بھارت جنگ میں کیپٹن تھے۔ انھوں نے سکھ رجمنٹ میں بھی خدمات سر انجام دیں۔

 حوالہ جات 

زمرہ:1942ء کی پیدائشیں
زمرہ:انڈین نیشنل کانگریس کے سیاست دان
زمرہ:انڈین نیشنل کانگریس کے وزرائے اعلیٰ
زمرہ:بقید حیات شخصیات
زمرہ:بھارتی سکھ
زمرہ:پنجاب، بھارت سے لوک سبھا کے ارکان
زمرہ:پنجاب، بھارت کے وزرائے اعلیٰ
زمرہ:پٹیالہ کی شخصیات
زمرہ:دون اسکول کے فارغین
زمرہ:ساتویں لوک سبھا کے ارکان
زمرہ:سولہویں لوک سبھا کے اراکین
زمرہ:شرومنی اکالی دل کے سیاست دان
زمرہ:مدعیان تاج و تخت
زمرہ:پنجابی شخصیات
زمرہ:ویکی ڈیٹا سے مختلف مختصر وضاحت
زمرہ:لارنس سکول، سنوار کے فضلا
زمرہ:امرتسر کی شخصیات